Քոնի Հեդեգարդ

Քոնի Հեդեգարդ (սեպտեմբերի 15, 1960(1960-09-15), Հոլբեկ, Զելանդիա տարածաշրջան, Դանիա), դանիացի քաղաքական գործիչ և հասարակական մտավորական։ 2010 թվականի փետրվարի 10-ից մինչև 2014 թվականի հոկտեմբերի 31-ը եղել է Եվրոպական հանձնաժողովի (երկրորդ Բարոզո) կլիմայի հարցերով հանձնակատարը։
2009 թվականին Հեդեգարդը Դանիայի անունից Կոպենհագենում հյուրընկալել է ՄԱԿ-ի Կլիմայի փոփոխության կոնֆերանսը։ Եղել է Դանիայի կլիմայի և էներգետիկայի նախարարը 2007 թվականի նոյեմբերի 23-ից՝ որպես Անդերս Ֆոգ Ռասմուսեն III-ի և Լարս Լոկկե Ռասմուսենի կաբինետի անդամ, և եղել է Դանիայի շրջակա միջավայրի նախարարը 2004 թվականի օգոստոսի 2-ից մինչև 2007 թվականի նոյեմբերի 23-ը, որպես Անդերս Ֆոգ Ռասմուսեն I-ի և II-ի կաբինետի անդամ։
Դանիայում Հեդեգարդը Պահպանողական Ժողովրդական Կուսակցության (DKF) անդամ է և պառլամենտի անդամ է ընտրվել (ֆոլկետինգ) 1984 թվականի հունվարի 10-ից մինչև 1990 թվականի հոկտեմբերի 3-ը և կրկին 2005 թվականի Դանիայի խորհրդարանական ընտրություններում։ Նախքան նախարար դառնալը աշխատել է որպես լրագրող Դանիայի ազգային հեռարձակող DR-ում։


== Կրթություն և վաղ կարիերա ==
Քոնի Հեդեգարդը գրականության և պատմության մագիստրոսի կոչում ունի։ Եղել է Պահպանողական կուսակցության անդամ և կառավարությունում սկսել է գործունեություն է ծավալել 1984 թվականից, երբ ընտրվել է որպես Ֆոլկետինգի՝ Դանիայի ազգային խորհրդարանի մինչ այժմ ամենաերիտասարդ անդամը, որտեղ մնացել է վեց տարի։ 1990 թվականին հեռացել է քաղաքականությունից՝ լրագրությամբ զբաղվելու համար։ Հաջորդ 14 տարիների ընթացքում Berlingske Tidende թերթում աշխատել է որպես լրագրող, զբաղեցրել DR ռադիոյի նորությունների տնօրենի պաշտոնը, եղել դանիական հեռուստատեսության լրատվական Deadline ծրագրի հաղորդավար։


== Քաղաքական գործունեություն ==


=== Դանիայի կառավարության անդամ, 2004-2010 թվականներ ===
2004 թվականին, վերադառնալով քաղաքականություն, Հեդեգարդը դարձել է շրջակա միջավայրի նախարար։ Մեկ տարի անց դարձել է Հյուսիսային համագործակցության նախարար։ 2007 թվականի նոյեմբերի համընդհանուր ընտրություններից հետո ընտրվել է կլիմայի և էներգետիկայի նախարար։ 2008 թվականի մայիսին նա ասել է. «Կայուն տնտեսական աճը հասանելի նպատակ է։ Սկանդինավյան տարածաշրջանը մեծ առաջընթաց է գրանցել բնապահպանական տեխնոլոգիաների վրա հիմնված լուծումներով, և մի օր հնարավոր կլինի կուտակել էներգիա, որը ստացվում է վերականգնվող աղբյուրներից, ինչպիսիք են հողմաղացները և այլն, և տրանսպորտային միջոցները աշխատեցնել զուտ ավելորդ էներգիայի վրա»։
Հեդեգարդը կազմակերպել է նաև Կոպենհագենում 2009 թվականին ՄԱԿ-ի Կլիմայի փոփոխության համաժողովի նախապատրաստական և հյուրընկալման աշխատանքները։
2007 թվականից Հեդեգարդը կանգնել է Դանիայի էներգետիկ քաղաքականության կողքին։ Ապրիլին Հնդկաստանի հետ ստորագրել է վերականգնվող էներգիայի վերաբերյալ գործողությունների ծրագիր։ Նշանակալի ձեռքբերումներից մեկը 2008-2011 թվականներին Դանիայի էներգետիկ քաղաքականության ներդրման մեջ նրա դերն է եղել, ինչի շնորհիվ նրա երկիրը դարձրել է առաջինն աշխարհում, որ պարտավորվել է կրճատել էներգիայի ընդհանուր ծավալը, այլ ոչ թե պարզապես նվազեցնել ջերմոցային գազերի արտանետումները։ Այն ներառում է հետևյալը․

Էներգախնայողություն. 2006 թվականի մակարդակից 2011 թվականին էներգիայի ընդհանուր օգտագործման 2%-ով կրճատում, իսկ մինչև 2020 թվականը՝ 4%-ով։
Վերականգնվող էներգիա. կենսազանգվածի/թափոնների և քամու էներգիայի ավելացում և արևային ու տատանումների էներգիային տարեկան մեծ սուբսիդիաներ տրամադրելը։ Ինչ վերաբերում է հողմային էներգիային, ծրագրերը ներառում են 200 ՄՎտ հզորությամբ երկու ծովային հողմակայանների աջակցություն, որով նախատեսվում է սկսել էներգիայի արտադրությունը 2012 թվականին։ Բացի այդ, գումար է հատկացվել տեղեկատվական և ապրանքանիշային արշավների համար, որոնք ուղղված են նավթով աշխատող վառարանները ջերմային պոմպերով փոխարինելուն։
Էներգետիկ հարկեր. CO2 արտանետողների համար ավելի բարձր հարկեր, ինչպես նաև ազոտի օքսիդ (NOx) արտանետողների համար նոր հարկ։
Էներգետիկ տեխնոլոգիա. Կրկնակի ֆինանսավորում էներգետիկ տեխնոլոգիաների հետազոտության և զարգացման համար։
Տրանսպորտ. երկարաձգվել է էլեկտրական մեքենաների հարկային արտոնությունը մինչև 2012 թվականը և ներմուծվել է ջրածնային մեքենաների համար հարկային արտոնություն։ Նախատեսվել է էլեկտրական մեքենաների փորձարկման սխեման։ Նպատակ է դրվել մինչև 2010 թվականը ամբողջ ցամաքային տարանցման համար օգտագործել 5,75% կենսավառելիք և մինչև 2020 թվականը 10%՝ ԵՄ նպատակներին համապատասխան։


=== Կլիմայական գործողությունների եվրոպական հանձնակատար, 2010-2014 թվականներին ===
2010 թվականի փետրվարի 10-ին ստանձնելով իր նոր պաշտոնը Եվրահանձնաժողովում՝ Հեդեգարդը շեշտել է 21-րդ դարում կլիմայի փոփոխության կարևորությունը։ Նա հույս ուներ, որ մինչև իր հնգամյա ժամկետի ավարտը Եվրոպան կդառնա աշխարհի կլիմայական ամենաբարենպաստ տարածաշրջանը։ Նրա առաջնահերթությունները կլինեն կլիմայի և էներգետիկայի եվրոպական փաթեթի իրականացումը և կլիմայի միջազգային հավակնոտ համաձայնագրի ուղղությամբ իր ջանքերը շարունակելը։
Համաձայն Նախագահ Բարոզուի ուրվագծած մանդատի՝ նրա հիմնական պարտականությունները, որպես Կլիմայական գործողությունների հանձնակատար, հետևյալն են եղել․

Օգնել Եվրամիությանը հասնելու իր նպատակներին 2020 թվականին և դրանից հետո՝ նվազեցնելու ջերմոցային գազերի արտանետումները,
Մշակել և իրականացնել Եվրոպական միության արտանետումների առևտրի սխեման և խթանել այլ համակարգերի հետ ածխածնի առևտրի կապերին՝ ածխածնի առևտրի միջազգային շուկա կառուցելու վերջնական նպատակին,
Նպաստել ածխածնի քիչ օգտագործման և կլիմայի փոփոխության հետ կապված տեխնոլոգիաների զարգացմանն ու ցուցադրմանը, ինչպես նաև ԵՄ կլիմայական քաղաքականության ամուր գիտական և տնտեսական բազայի զարգացմանը.
կրում են խաչաձև պատասխանատվություն ԵՄ ներսում կլիմայի փոփոխության ադապտացիան զարգացնելու և այլ հանձնակատարների հետ աշխատելու համար՝ ապահովելու համար այն, որ համապատասխան կլիմայական հարթությունն առկա է եվրահամայնքի բոլոր քաղաքականություններում,
Մաքուր թղթի վրա կառուցել կլիմայի փոփոխության ադապտացիան և օգնել մշակելու հարմարվելու ռազմավարություններ քաղաքականության բոլոր ոլորտներում։Իր պարտականությունների կատարման համար Հեդեգարդը ղեկավարել է նորաստեղծ Կլիմայի փոփոխությունների գլխավոր տնօրինությունը, որը հիմնված է կլիմայի տնօրինության վրա, այն նախկինում եղել է Շրջակա միջավայրի գլխավոր տնօրինությունում։


== Այլ գործունեություն ==


=== Կորպորատիվ խորհուրդներ ===
Danfoss Group, Խորհրդի անդամ,
Volkswagen, Կայուն զարգացման խորհրդի անդամ։


=== Հասարակական կազմակերպություններ ===
Եվրոպայի հիմնադրամ Աֆրիկայում (AEF), Աֆրիկա-Եվրոպա հարաբերությունների բարձր մակարդակի անձանց խմբի անդամ (2020 թվականից)
Եվրոպայի ընկերներ, հոգաբարձուների խորհրդի անդամ (2020 թվականից)
Օրհուսի համալսարան, Խորհրդի նախագահ
Բիլդերբերգի ակումբ, Ղեկավար կոմիտեի անդամ
Տնտեսական համագործակցության և զարգացման կազմակերպություն (OECD), Կայուն զարգացման կլոր սեղան (RTSD), անդամ
KR հիմնադրամ, Խորհրդի անդամ
Եվրոպական կլիմայի հիմնադրամ, Դիտորդական խորհրդի անդամ
Արտաքին հարաբերությունների եվրոպական խորհուրդ (ECFR), անդամ
Եվրոպական քաղաքականության կենտրոն (EPC), Խորհրդատվական խորհրդի անդամ։


== Ծանոթագրություններ ==


== Արտաքին հղումներ ==
Commissioner Connie Hedegaard Official website
Connie Hedegaard Official Media Gallery
Interview: Hans Jørgen Koch Explains Why IRENA Is "50 times More than the IEA"
CV (in English) from the European Commission.
Connie Hedegaard talking at The Barbara Ward Lecture in 2010 in London.